b'\n_START_ARTICLE_\nCoconino County\n_START_PARAGRAPH_\nCoconino County er et amt i delstaten Arizona, USA._NEWLINE_Amtet blev grundlagt i 1891 med Flagstaff som hoveds\xc3\xa6de (som vandt over Williams ved en folkeafstemning samme \xc3\xa5r). Coconino County som blev sk\xc3\xa5ret ud af Yavapai County, ligger i det centrale nordlige Arizona og er det st\xc3\xb8rste amt i Arizona og det andetst\xc3\xb8rste i USA, men er et af de tyndest befolkede amter i Arizona._NEWLINE_37\xc2\xa0% af amtets land tilh\xc3\xb8rer indianerreservater, som er hjem for Navajo, Hopi, Paiute, Havasupai og Hualapai-stammerne. 32\xc2\xa0% af landet er kontrolleret af US Forest Service og Bureau of Land Management. 10\xc2\xa0% af landet ejes af staten Arizona, mens andre offentlige institutioner ejer 7\xc2\xa0% af landet. De resterende 14\xc2\xa0% af landet ejes af private eller af virksomheder.'